St. Olavs kapell

St. Olavs kapell er et katolsk kapell på Stiklestad i Trøndelag. Kapellet ble bygd i 1930, til nihundreårsjubileet for slaget ved Stiklestad.

Kapellet ble bygd etter felles innsats fra norske katolikker. Særlig var Marie Knudtzon sentral. Hun stod for det meste av treskjæringsarbeidet, og lagde blant annet alteret og kommunionsbenker.

I 1966 fikk kapellet flere bilder lagd av kunstneren Karl Kristian Hildrum. Han lagde bilder til koret, og til begge sidene av koråpningen. I koret er det et bilde med mange, ulike symbolske betydninger, mens sidene viser St. Olav og St. Sunniva med sine martyrattributter.

Litteratur 
 St. Olavs Kapell, Den katolske kirke i Midt-Norge, Trondheim stift. Brosjyre fra kapellet

Eksterne lenker 
 Stiklestad nasjonale kultursenter

Kirker i Verdal
Katolske valfartsmål
Trondheim katolske bispedømme
John Tverdahl